Indonesiese duikers het liggaamsdele, wrakstukke en kledingstukke uit die see naby die kus van Djakarta gebring nadat ’n passasiersvliegtuig van ’n plaaslike laekoste-lugredery Saterdag net nadat dit opgestyg het in die see neergestort het.
Die omgewing in die Java-see waar die vliegtuig neergestort het, is Sondagoggend deur die Indonesiese weermag bevestig waarna duikers ontplooi is om na die wrak te soek.
Dit is nie in dié stadium duidelik of daar enige oorlewendes is nie. Familielede van die passasiers wag angstig op die lughawes in Djakarta en Pontianak vir nuus oor hul geliefdes.